Jumala sõna on elav ja tegev. Heebrealastele 4:12
Olge juurdunud ja rajatud armastuses. Efeslastele 3:7
Valvake, seiske usus, olge julged ja tugevad. 1. Korintlastele 16:13
PALVEKOOL Piibellik palve argipäevas
Tere tulemast Palvekooli, kus palvetame Jumala sõna.
Täna vaatame Taaveti elust, kuidas Jumal ta päästab,
kui ta otsib Teda, palvetab ja ülistab Teda.
Ta saavutab võite ja pääseb raskeist olukordadest.
Palvekool on jagatud kolme ossa.
Esimeses osas on ilmutus Jumalast, kus õpime Sõnast, kes Ta on.
Selleks võtame ehk 3 minutit.
Teises osas loeme Jumala Sõna ning palvetame selle alusel.
Võid ise oma Piibliga kaasas olla ning saate ajal kaasa palvetada.
Saate viimases osas anname paari minuti jooksul ülesande,
kus saad järgneva 7 päeva jooksul teha midagi praktilist.
Selles võib kaasa lüüa üksikisikuna, pere või kogudusena.
PALVEKOOL Piibellik palve argipäevas
Efeslaste 6:17-18 ütleb Paulus, et me võtaks päästekiivri
ja Vaimu mõõga, mis on Jumala Sõna,
palvetades igal ajal anumiste ja eestpalvetega Vaimus:
"ning selleks valvake kogu püsivusega ja eestpalvetega kõigi pühade eest."
Seda teeme ka oma saadetes, et palume koguduse tõusmise eest.
Jeremija 23:28-29 ütleb,
et prohvet, kel unenägu, rääkigu sellest unenäost,
kuid kellel on Issandalt sõna, rääkigu seda kui tõde.
"Mis on õlgedel tegemist puhta viljaga? ütleb Issand.
Eks mu sõna ole nagu tuli, ütleb Issand,
või nagu vasar, mis purustab kalju?"
Kui rääkida välja Jumala sõna, on see Vaimu mõõk.
Me ei kaitse ainult vaid lõikame läbi raskeid olukordi
ja isegi kaljud purustatakse sõna jõul.
Vaatame nüüd ilmutust Jumalast.
Ilmutusraamatu 4:1-11 on võrratu taevane nägemus:
"Pärast seda ma nägin, ja vaata: taevas oli avatud uks.."
Tänan, Isa, et iga vaataja ees on taeva uks lahti.
"..ning sama hääl,
mida ma olin kuulnud enesega rääkivat otsekui pasun, ütles:
"Tule siia üles ja ma näitan sulle, mis peab sündima pärast seda!"
Isa, palun tõmba meid üles ilmutuse paika!
Tänan, et tõmbad meid üles paika, kus näeme selgelt.
Palveta ise nende salmide alusel.
Võid palvetada oma koguduse ning olukordade ja pere eest.
"Sedamaid olin ma vaimus."
Isa, tänan, et kui ostime Sind, siseneme me vaimu.
"Ning ennäe, taevas seisis troon, ja keegi istus troonil.
See istuja oli sarnane jaspise- ja karneoolikiviga.."
"See istuja oli sarnane jaspise- ja karneoolikiviga,
ja trooni ümber oli vikerkaar, mis sarnanes smaragdiga,
ja trooni ümber oli kakskümmend neli trooni
ning neil troonidel istus kakskümmend neli vanemat,
valged rõivad üll ja peas kuldpärjad.
Troonist tuli välja välke ja hääli ja kõuemürinaid,
ning seitse tulelampi oli põlemas trooni ees;
need olid Jumala seitse vaimu.
Trooni ees oli nagu klaasmeri, mägikristalli sarnane.
Trooni keskpaigas ja trooni ümber
oli neli olevust, täis silmi eest ja tagant.
Esimene olevus oli lõvi sarnane ning teine olevus oli härja sarnane
ning kolmandal olevusel olid palged nagu inimesel
ning neljas olevus oli lendava kotka sarnane."
Palvetame selle kirjakoha järgi.
Isa, me täname Sind, et just praegu on taevas
Su trooni ees need olendid, kes hüüavad ööd ja päevad:
"Püha, püha, püha on Issand Jumal, Kõigeväeline!"
Tänan, et neil on silmad nii ees kui taga
ja nad ootavad, et kõik põhjamaade usklikud
hakkaks palvetama ja otsima elavat Jumalat, hüüdma ja koputama.
Tänan lõvi tugevuse ning härja jõu eest!
Tänan, et näeme Sind otsides inimese nägu.
Tänan kotka eest, kes on ka mu selja taga.
Tänan visiooni ja nägemisvälja laienemise eest, Jeesuse nimel.
"Ööd ja päevad hüüavad nad: "Püha, püha!"
Ja kui nad kiidavad ja ülistavad Teda, kes elab igavesti,
langevad kakskümmend neli vanemat kummardades Tema ette:
"Sina, meie Issand ja Jumal, oled väärt võtma au ja austust.."
Issand, me täname, et Sa istud täna troonil.
Täname, et võime olla Su lapsed.
Ülistame Sind ilmutuse eest,
mis toimub siis, kui palvetame ja kiidame Sind!
Jeesuse nimel. Aamen.
Nüüd vaatame Taaveti elu koos Jumalaga,
milliseid pääsemisi, võite ja vastuseid ta nägi,
kui ta rasketes olukordades otsis Jumalat.
Kas oled ise raskes olukorras või tunned kedagi, kes on?
Tahan näidata sulle üht oma lemmikpsalmi, Psalm 18.
Võta oma Piibel, ava see
ning loeme seda koos ja palvetame selle järgi.
"Issanda sulase Taaveti laul.
Taavet rääkis selle laulu sõnad
Issandale sel ajal, kui Issand oli ta päästnud kõigi ta vaenlaste käest.."
Mõtle, Jumal päästis ta kõigi ta vaenlaste käest!
"kõigi ta vaenlaste käest ja Sauli käest."
"Siis ta ütles: "Sind ma armastan südamest, Issand, mu vägi!
Issand on mu kalju,
mu mäelinnus ja mu päästja; mu Jumal on mu kalju,
kus ma pelgupaika otsin, mu kilp ja abisarv, mu kõrge varjupaik!"
Kümme eri iseloomustust, kuidas Jumal oli end talle ilmutanud.
Nii võid ka ise oma olukordadesse kuulutada.
Ära ole vait.
Räägi Jumala Sõna:
"Ma tänan, et oled mu mäelinnus ja mu varjupaik!
Koguduses ja mujal on raputused, kuid ma tulen Sinu ette,
sest Sina oled mu pelgupaik, kaitse mind!"
Jumal vastab sellele palvele.
Ta on sinu päästja igas olukorras, isegi suguvõsa tülides.
"Sa oled mu Jumal,
mu kalju ja pelgupaik, mu kilp ja abisarv ja varjupaik!"
Psalm 18:4 ütleb Taavet:
"Kiidetud olgu Issand!" nõnda ma hüüan,
ja ma pääsen oma vaenlaste käest."
Ta ei sosistanud ega olnud vait.
Aeg on põhjamaade usklikel hakata ka anuma ja hüüdma.
Paljud kultuurid, kes on põhjamaadesse tulnud, hüüavad.
Meie peame ka uuesti oma palverajal hüüdma hakkama.
"Surma köidikud piirasid mind ja nurjatuse jõed tegid mulle hirmu.
Surmavalla köied ümbritsesid mind, surma võrgud sattusid mu ette."
Peame palvetama nende eest, kes tahavad endalt elu võtta
ja kellel psüühilised probleemid, et nad kohtuksid Jumalaga.
Olete nõus?
"Oma kitsikuses ma hüüdsin Issandat ja kisendasin oma Jumala poole.
Ta kuulis mu häält oma templist
ja mu appihüüd jõudis ta palge ette, ta kõrvu."
Ma palun hommikuti selle järgi: "Ma täna, Issand, ja hüüan Sind!
Tänan, et võin Sind appi hüüda, et Sa sekkuksid!"
"Ja mu appihüüd jõudis ta kõrvu."
Kas sul hea meel, et su palved jõuavad Ta kõrvu?
"Siis värises ja vabises maa, mägede alused kõikusid..
Suits tõusis ta sõõrmeist ..Ta vajutas taeva ja tuli maha."
Jumal vastas Taaveti palvele.
Salm 14: "Issand müristas taevast
ja Kõigekõrgem andis kuulda oma häält rahe ja tuliste sütega.
Ta heitis oma nooli ja pillutas neid,
..sinu sõitluse läbi, Issand." ütleb salm 16.
17. salmi armastan eriti:
"Ta ulatas kõrgusest käe,
ta võttis minu, ta tõmbas mu välja suurest veest.
Ta päästis minu mu tugeva vaenlase käest,
mu vihkajate käest, sest nad olid vägevamad minust.
Nad tulid mu kallale mu õnnetuse päeval,
aga Issand oli mulle toeks."
Jumal on ka sinule toeks!
Kui hakkad palvetama, sirutab Ta oma käe välja.
Issand, palume meeste ja naiste eest oma tutvusringkonnas.
Seisame nende eest müüriprakku, sest nad ise ehk ei palveta.
Me palume, siruta oma käsi ja saada inimesi nende teele.
20. salm: "Ta tõi mu välja lagedale.."
Lagedale!
Jumal tahab tuua Kristuse Ihu avarasse paika,
et iga linn, perekond ja töökoht saab avaraks paigaks Jumala riigis.
"..ta päästis minu, sest tal oli minust hea meel."
28. salm:
"Sest sina päästad viletsa rahva, aga alandad suurelised silmad.
Sest sina süütad mu lambi;
Issand, mu Jumal, valgustab mu pimedust."
Issand, me palume nende salmide alusel.
Sina süütad mu lambi!
Lase mu lambil eredalt põleda!
Las põhjamaade palveliikumine põleda eredalt!
Las iga vaataja lamp hakata põlema!
Las vastuseis vaibuda ning lambid põleda,
sest me tuleme tagasi Sõna juurde!
"Sest sinuga ma jooksen väehulga kallale,
oma Jumalaga ma hüppan üle müüri."
Jumala tee on laitmatu."
Issand, Sinu tee on laitmatu, minu tee ei ole, aga Sinu tee on.
"Issanda kõne on sulatatud puhtaks."
Issand, ma ei ole täna vait vaid palvetan Su Sõna.
Ma palvetan Jumala Sõna.
"Sest kes on Jumal peale Issanda?
Ja kes muu on kalju, kui mitte meie Jumal?
33. salm: See on Jumal, kes paneb rammu mu vööle
ja teeb laitmatuks mu tee."
Issand, pane ramm mulle vööks, tee mu tee laitmatuks.
"Ta teeb mu jalad emahirve jalgade sarnaseks
ja paneb mind seisma mu kõrgustikele."
Issand, Sa tead, kus kõrgustikul peaksin ühiskonnas seisma
ning kuhu oled mind kutsunud.
Sea mind sinna.
Jumalal on sinu jaoks kõrgustikud ja alad, kus sind kasutada.
Kui arvad, et sinu jaoks pole koguduses kohta
ja sa käid seal vaid istumas, siis sind ootab terve ühiskond.
Ära jää kirikupinki kinni vaid suundu oma töökoha poole
ning ela kristlasena seitse päeva nädalas.
Issand, ma tänan Sinu mu kõrgustike eest!
"Ta õpetab mu käsi sõdima
ja mu käsivart vaskambu vinnastama.
Sa teed maa avaraks mu sammule, et mu luupeksed ei libiseks."
47. salm 47: "Issand elab, kiidetud olgu mu kalju!
Ülistatud olgu mu päästmise Jumal."
Nii palvetatakse Jumala Sõna.
Hakka kasutama Psalm 18 ning palveta seda välja.
Nüüd on aeg saate viimaseks osaks.
Räägime ülesandest,
mida saaksid teha järgnevad seitse päeva.
Soovitan sul palvetada Psalm 18 alusel.
Palveta seda iga päev.
Võta salm haaval, hüüa ja räägi seda palves välja.
Aastaid tagasi, kui olin alles värske usklik,
ei uskunud ma, et palvetada saab valjult.
Arvasin, et see ehmatab Jumala ära.
Olin algul väga ettevaatlik aga siis tuli Püha Vaim mu üle
ja ma hakkasin teiste pärast valjult hüüdma.
Kõndisin metsas, palvetasin ning hüüdsin kogu südamest.
Ma ei teadnud, et seal kõrgel tekib tugev kaja.
Elasin siis Hälsinglandis
ja mul oli naaber, kes polnud üldse usklik.
Arvasin, et olen täiesti üksi oma Jumalaga.
Kui möödusin temast, ütles ta: "Ma kuulsin su hüüdu."
Imestasin, kuidas, kuna olin olnud kaugel ja kõrgel metsas.
See hüüdmine oli kuulda nii Jumalale kui mu naabrile.
Ära karda hüüda, kui Teda otsid.
Nii et ülesanne on palvetada seitse päeva Psalmi 18.
"Sind ma armastan südamest, Issand, mu vägi!
mu mäelinnus ja mu päästja;
mu Jumal on mu kalju, mu kilp ja abisarv!
"Kiidetud olgu Issand!" nõnda ma hüüan,
ja ma pääsen oma vaenlaste käest."
Päästetud kurjuse jõudude käest, kes tahaks su kogukonda üle võtta.
Jumal kuuleb su palvet.
Edu sulle.
Tõlge: Riina Aasa